《挽处士陈容》
宋代·喻良能

历数乡闾老，谁知德齿尊。
无心游魏阙，有意乐丘园。
漫不沾三釜，真堪映九原。
涕洟歌楚些，已矣莫招魂。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。